open-index/open-wikipedia-markdown huggingface dataset:
Κρασοχώρια Επαρχίας Λεμεσού

**Τα** **κρασοχώρια της [[Λεμεσός|Λεμεσού]],** είναι τα οινοπαραγωγικά χωριά τα οποία βρίσκονται στην επαρχία Λεμεσού. Πιο συγκεκριμένα, βρίσκονται στις νότιες πλαγιές της οροσειράς του Τροόδους και διαμορφώνουν το **δρόμο του κρασιού**. Οι δρομοι του κρασιού στην Κύπρο είναι 7 , αλλά  τα κρασοχώρια της Λεμεσού (20) είναι τα πιο φημισμένα καθώς περιλαμβάνουν τα περισσότερα χωριά στη διαδρομή τους και τα περισσότερα οινοποιεία (16).  

Οι **δρόμοι του κρασιού** αποτελούνται απο *διαδρομές (κυρίως οδικές)* που διασχίζουν περιοχές όπου **η παραγωγή κρασιού είναι φημισμένη**. Απότερος σκοπός είναι η εξοικείωση και γνωριμία των πολιτών με τις τοποθεσίες αυτές ,μέσω της οινοποιίας και της αμπελουργίας. Αποτελούν ένα απο τα πιο δημοφιλή είδη αγροτουρισμού παγκοσμίως.
μικρογραφία|466x466εσ|'''Η Επαρχία Λεμεσού'''

## Τα κρασοχώρια της Λεμεσού και η διαδρομή του κρασίου

# Κολόσσι
# Ερήμη
# Καντού              
# Σούνι-Ζανακιά
# Πάνω Κυβίδες
# Άγιος Αμβρόσιος
# Λόφου
# Βουνί
# Κοιλάνι
# Πέρα Πεδί
# Μανδριά
# Κάτω Πλάτρες
# Όμοδος
# Βάσα
# Μαλιά
# Άρσος
# Πάχνα
# Ανώγυρα
# Αυδήμου
# Λεμεσός

## Τα οινοποιεία

## Η διαδρομή προς τα οινοποιεία
**Η διαδρομή** διασχίζει όλες τις παραπάνω περιοχές που αναφερθήκαν στην επαρχία Λεμεσού ,νότια της οροσειράς του Τροόδους. Αυτό που ξεχωρίζει τη συγκεκριμένη οδική περιήγηση είναι η μεγάλη ποικιλία χλωρίδας και πανίδας. Το τοπίο που θα αντικρίσει ο επισκέπτης είναι μια αμπελουργική περιοχή η οποία μένει πιστή στη παράδοση της με μεγάλα κρασοχώρια.

* *Κλίμα:* Το Υψόμετρο φτάνει τα 1.100 μέτρα , οπόταν η επίσκεψη τον χειμώνα θα είναι αρκετά ψυχρή, το καλοκαίρι όμως ένα μεγάλο μέρος της διαδρομής διατηρείται  δροσερό.
* *Έδαφος:* Ειδανικό για καλλιέργεια οινοπηίσιμων αμπελιών
* *Ποικιλίες Κρασιών:* **Ερυθρό->:** Μαύρο, Όφθαλμο, Μαραθεύτικο, Carignan, Mattaro, Oellade, Cabernet Sauvignon, Cabernet Franc, Alicante B., Grenache, Shiraz, Merlot, Λευκάδα. **Λευκό->** Ξυνιστέρι, Palomino, Malvasia L., Malvasia G., Sauvignon Black, Sauvignon Blanc, Riesling, Semillion, Chardonnay, Malaga.

## Παραπομπές


## Εξωτερικοί συνδέσμοι
https://www.visitcyprus.com/index.php/el/

https://el.chooseyourcyprus.com/krasochoria-of-lemesos.html 

https://www.nonstoptravellers.com/2020/top/%CE%B5%CE%BA%CE%B4%CF%81%CE%BF%CE%BC%CE%AE-%CF%83%CF%84%CE%B1-%CE%BA%CF%81%CE%B1%CF%83%CE%BF%CF%87%CF%8E%CF%81%CE%B9%CE%B1-%CF%84%CE%B7%CF%82-%CE%BB%CE%B5%CE%BC%CE%B5%CF%83%CE%BF%CF%8D/

https://www.nonstoptravellers.com/2020/%cf%80%cf%81%ce%bf%ce%bf%cf%81%ce%b9%cf%83%ce%bc%ce%bf%ce%b9/%ce%bf%ce%b9-%ce%b4%cf%81%cf%8c%ce%bc%ce%bf%ce%b9-%cf%84%ce%bf%cf%85-%ce%ba%cf%81%ce%b1%cf%83%ce%b9%ce%bf%cf%8d-%cf%83%cf%84%ce%b7%ce%bd-%ce%ba%cf%8d%cf%80%cf%81%ce%bf/

http://www.arsos.org/files/4-Krasochoria_Lemesou_gr_lrg.pdf

Κατηγορία:Οικισμοί στην Επαρχία Λεμεσού
Στέφανος του Μπαρ

Ο **Στέφανος**, γαλλ.: Étienne de Bar (απεβ. 1163) από τον Οίκο του Μονμπελιάρ ήταν ένας Γάλλος καρδινάλιος, καρδινάλιος-ανιψιός του πάπα Κάλλιστου Β΄. 

## Βιογραφία
Ήταν ο τρίτος γιος του Θεοδώριχου Α΄ κόμη του Μονμπελιάρ και της Ερμεντρούδης των Ιβρέα (1055-1105), κόρης του Γουλιέλμου Α΄ κόμη της Βουργουνδίας.

Αδέλφια του ήταν ο Θεοδώριχος Β΄ κόμης του Μονμπελιάρ, ο Λουδοβίκος σταυροφόρος, ο Φρειδερίκος κόμης του Φερέτ & Άλτικιρχ, ο Ρενώ Α΄ κόμης του Μπαρ, ο Γουλιέλμος, ο Ούγος, η Γουνθίλδη και η Αγνή.

Προωθήθηκε, από τον θείο του πάπα Κάλλιστο Β΄ σε καρδινάλιο-διάκονο της Σάντα Μαρία ιν Κοσμεντίν το 1120.  Ήταν επίσκοπος του Μετς από το 1120 μέχρι το τέλος του το 1163, για 43 έτη. 

## Βιβλιογραφικές αναφορές
* Georges Poull, La Maison souveraine et ducale de Bar, 1994

## Παραπομπές σε πηγές


Κατηγορία:Οίκος του Μονμπελιάρ
Ρενώ, επίσκοπος του Σαρτρ

Ο **Ρενώ**, γαλλ. *Reginald of Bar*, επίσης γνωστός ως *Renaud de Mouçon*, ήταν επίσκοπος του Σαρτρ από το 1182 μέχρι το τέλος του το 1217. 

## Βιογραφία
Γονείς του ήταν ο Ρενώ Β΄ κόμης του Μπαρ και η σύζυγός του Αγνή των Μπλουά, κόρη του Θεοβάλδου Β΄ κόμη της Καμπανίας.  

Μέσω της μητέρας του, ήταν εξάδελφος του Φιλίππου Β΄ της Γαλλίας], ο οποίος διευκόλυνε τη σταδιοδρομία του. Έγινε μέλος του Συλλόγου του καθεδρικού και *θησαυροφύλακας* (ταμίας) του Σαιν Μαρτίν του Τουρ, και στη συνέχεια εξελέγη επίσκοπος του Σαρτρ το 1182. Έπαιξε σημαντικό ρόλο στη Γαλλία και την Καμπανία και συμμετείχε στην Γ΄ Σταυροφορία. 

Επιστρέφοντας στη Γαλλία, το 1199 διαπραγματεύτηκε τον γάμο τού εξαδέλφου του Θεοβάλδου Γ΄ κόμη της Καμπανίας (εγγονού του Θεοβάλδου Β΄) με τη Λευκή των Χιμένεθ κόρη του βασιλιά της Ναβάρρας. Μετά το τέλος του Θεοβάλδου Γ΄ και κατά τη διάρκεια της επιτροπείας της Λευκής, άσκησε μεγάλη επιρροή στην Αυλή της Καμπανίας. Κατά τη διάρκεια του Πολέμου Διαδοχής της Καμπανίας ήταν μέλος ενός δικαστηρίου, επιφορτισμένου να αποφασίσει σχετικά με τη διαδοχή. Το 1210 ηγήθηκε ενός αποσπάσματος των σταυροφόρων στην Σταυροφορία εναντίον των Αλβιγινών και συμμετείχε στην πολιορκία του Τερμ.

## Βιβλιογραφικές αναφορές


Κατηγορία:Οίκος του Μονμπελιάρ
Σιμπέλ Τουζούν

Η **Αϊσέ Σιμπέλ Τουζούν** (τουρκικά: *Ayşe Sibel Tüzün*, 29 Σεπτεμβρίου 1971) είναι Τούρκισσα τραγουδίστρια, τραγουδοποιός και συνθέτρια. 

Εκπροσώπησε τη Τουρκία στον Διαγωνισμό Τραγουδιού Eurovision του 2006 στην Αθήνα, με το τραγούδι "Süper Star", τερματίζοντας στην 11η θέση στον τελικό.

## Παραπομπές


## Εξωτερικοί σύνδεσμοι
*Official website 
*

Κατηγορία:Τούρκοι τραγουδιστές
Κατηγορία:Τούρκοι μουσικοί
Κατηγορία:Συμμετέχοντες στο διαγωνισμό τραγουδιού Eurovision με την Τουρκία
Κατηγορία:Διαγωνισμός Τραγουδιού Eurovision 2006
Κατηγορία:Συμμετέχοντες στη Eurovision
Ρενώ Β΄ του Μπαρ

Ο **Ρενώ Β΄**, γαλλ.: Renaud II de Bar, γερμ.: Reginald II (απεβ. 25 Ιουλίου 1170) από τον Οίκο του Μονμπελιάρ ήταν κόμης του Μπαρ και κύριος του Μουσόν (Mousson) από το 1149 μέχρι το τέλος του. 

## Βιογραφία
Ήταν ο δευτερότοκος γιος του Ρενώ Α΄ κόμη του Μπαρ και κυρίου του Moυσόν, και της Ζιζέλ/Γκιζέλας του Βωντεμόν, κόρης του Ζεράρ/Γεράρδου Α΄ κόμη του Βωντεμόν.

Το 1135 παρακολούθησε το Συμβούλιο του Ούγου του Mετς με τον πατέρα και τον αδελφό του. Συμμετείχε στη Β΄ Σταυροφορία με τον πατέρα και τον πρωτότοκο αδελφό του Θεοδώριχο Β΄ το 1147. Ο Ρενώ Α΄ απεβίωσε κατά την επιστροφή του το 1150 και τον διαδέχθηκε. Ο Ρενώ Β΄ επανέλαβε τους πολέμους εναντίον των παραδοσιακών εχθρών του, του δούκα της Λωρραίνης και του επισκόπου του Μετς.

Επιτέθηκε το 1152, δραπέτευσε στο αβαείο του Αγίου Μίχιελ και αφορίστηκε. Μετά από αυτό ο Ρενώ Β΄ έπρεπε να κάνει διορθώσεις, για να αρθεί ο αφορισμός του. Το 1170 ο Ρενώ Β΄ απεβίωσε, και τον διαδέχθηκε ο μεγαλύτερος γιος του Ερρίκος Α΄ ως κόμης του Μπαρ και κύριος του Μουσόν.

Η σύζυγός του Αγνή ήταν θεία της Αγνής (Άννας) των Καπετιδών, συζύγου του Αλεξίου Α΄ Κομνηνού, Ανδρονίκου Α΄ Κομνηνού και Θεοδώρου Βρανά.

## Οικογένεια
Νυμφεύτηκε το 1155 με την Αγνή των Μπλουά (απεβ. το 1207),  κόρη του Θεοβάλδου Β΄ κόμη της Καμπανίας και είχε τα ακόλουθα τέκνα:
* Ερρίκος Α΄ (1158–1190), κόμης του Μπαρ. 
* Θεοβάλδος Α΄ (1159 / 61–1214), κόμης του Μπαρ. 
* Ρενώ († 1217), επίσκοπος του Σαρτρ (1182–1217). 
* Ούγος, μέλος του Συλλόγου του καθεδρικού στο Σάρτρ.

## Βιβλιογραφικές αναφορές


Κατηγορία:Οίκος του Μονμπελιάρ
Κατηγορία:Πρόσωπα προσωρινά αφορισμένα από τη Ρωμαιοκαθολική Εκκλησία
Get Back

Το "Get Back" είναι ένα τραγούδι που ηχογραφήθηκε από το αγγλικό ροκ συγκρότημα Beatles και γράφτηκε από τον Πωλ ΜακΚάρτνεϋ (αν και πιστώθηκε στον Λένον – ΜάκΚάρτνεϋ), που κυκλοφόρησε αρχικά ως single στις 11 Απριλίου 1969 και μπήκε στο "The Beatles with Billy Preston". Μία διαφορετική έκδοση του τραγουδιού έγινε λίγο αργότερα στο Let It Be (1970), το οποίο ήταν το τελευταίο άλμπουμ των Beatles που κυκλοφόρησε αμέσως μετά τη διάσπαση του γκρουπ. Η ενιαία έκδοση κυκλοφόρησε αργότερα στα άλμπουμ συλλογής 1967-1970, 20 Greatest Hits, Past Masters και 1.

Το αναφερόμενο single έφτασε στο νούμερο ένα στο Ηνωμένο Βασίλειο, τις Ηνωμένες Πολιτείες, την Ιρλανδία, τον Καναδά, τη Νέα Ζηλανδία, τις Κάτω Χώρες, την Αυστραλία, τη Γαλλία, τη Δυτική Γερμανία, το Μεξικό, τη Νορβηγία, την Ελβετία, την Αυστρία και το Βέλγιο. Ήταν το μοναδικό single των Beatles που περιλάμβανε έναν άλλον καλλιτέχνη μετά από αίτημά τους. Το "Get Back" ήταν η πρώτη single κυκλοφορία των Beatles σε πραγματικό στερεοφωνικό στις ΗΠΑ. Στο Ηνωμένο Βασίλειο, τα single των Beatles παρέμειναν μονοφωνικά μέχρι την επόμενη κυκλοφορία, "The Ballad of John and Yoko".

__ΕΥΡΕΤΗΡΙΟ__
Κατηγορία:Τραγούδια των The Beatles
Κατηγορία:Singles της Apple Records
Κατηγορία:Τραγούδια του 1969
Κατηγορία:Singles του 1969
Σκάλα Ηλείας

Η **Σκάλα** είναι μικρό πεδινό χωριό της Πελοποννήσου στην Περιφερειακή Ενότητα Ηλείας σε υψόμετρο 135 μέτρων. Βρίσκεται σε απόσταση 37 χλμ. Α.-ΝΑ. από τον Πύργο, 16 χλμ. Α. από τα Κρέστενα (έδρα του δήμου) και 28 χλμ. ΒΔ. από την Ανδρίτσαινα ενώ βόρεια και δυτικά του χωριού περνάει ο Αλφειός ποταμός. Το χωριό είναι μέσα στην χαρακτηρισμένη ως Τοπίο Ιδιαίτερου Φυσικού Κάλους (ΤΙΦΚ) περιοχή "Παραπόταμοι Αλφειού". Ως ξεχωριστός οικισμός αναφέρεται επίσημα το 1991 να απογράφεται στον τότε κοινότητα Διασέλλων. Σύμφωνα με το σχέδιο Καλλικράτης, μαζί με τα Διάσελλα, το Λαδικάκι και τα Παπά Χάνια αποτελούν την τοπική κοινότητα Διασέλλων που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 31 κατοίκους.

## Παραπομπές


Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
Σεμιφρέντο

Το **Σεμιφρέντο** (ιταλικά:Semifreddo, (προφέρεται: [semiˈfreddo], που σημαίνει μισοπαγωμένο) είναι μια κατηγορία κατεψυγμένων επιδορπίων. Τα κύρια συστατικά είναι οι κρόκοι αυγών, η ζάχαρη και η κρέμα. Έχει την υφή μιας κατεψυγμένης μους. Το ισπανικό αντίστοιχο επιδόρπιο ονομάζεται semifrío. Το Σεμιφρέντο δημιουργήθηκε γύρω στον 19ο αιώνα, ωστόσο, δεν κέρδισε δημοτικότητα μέχρι τις αρχές του 20ού αιώνα. 

## Παρασκευή
Όλα τα Σεμιφρέντο έχουν σαν βάση τη μαρέγκα και κάποιες φορές την ιταλική μαρέγκα, δηλαδή τα ασπράδια αυγών που «ζεματίζονται» με καυτό σιρόπι και στη συνέχεια προστίθεται η σαντιγί. Επίσης το Σεμιφρέντο μπορεί να απλωθεί επάνω σε μια βάση από κέικ ή του τσιζκέικ. 

## Παραπομπές

Κατηγορία:Ιταλικά επιδόρπια
Μαρίνα Νικολάου

Η **Μαρίνα Νικολάου** (Λεμεσός, 27 Νοεμβρίου 1986) είναι Ελληνοκύπρια πολιτικός. Από το 2021 είναι βουλευτής στην Εκλογική Περιφέρεια Λεμεσού εκλεγμένη με το ΑΚΕΛ.

## Βιογραφικά στοιχεία
Η Μαρίνα Νικολάου γεννήθηκε στη Λεμεσό στις 27 Νοεμβρίου 1986. Κατάγεται από το Πελένδρι. Σπούδασε Κοινωνικές και πολιτικές επιστήμες στο Πανεπιστήμιο Κύπρου. Συνέχισε με μεταπτυχιακές σπουδές με θέμα «Επικοινωνία και ΜΜΕ σε Περιόδους Κρίσης» στο Πανεπιστήμιο Frederick.

## Πολιτική διαδρομή
Το 2004 έγινε μέλος του ΑΚΕΛ. Διετέλεσε μέλος του Γραφείου Τύπου και του Πολιτιστικού Γραφείου του Κεντρικού Συμβουλίου της ΕΔΟΝ και εργάστηκε ως Επιστημονικός Συνεργάτης στο Ινστιτούτο Εργασίας Κύπρου (ΙΝΕΚ-ΠΕΟ) και στη συνέχεια στο Πολύκεντρο Νεολαίας του Οργανισμού Νεολαίας Κύπρου (ΟΝΕΚ).

Την περίοδο 2016-2021 εργάστηκε στην πολιτική ομάδα της Ευρωπαϊκής Ενωτικής Αριστεράς - Βόρειας Πράσινης Αριστεράς στο Ευρωπαϊκό Κοινοβούλιο, ως Πολιτική Σύμβουλος. Επιπρόσθετα, παρακολουθούσε και συντόνιζε την Επιτροπή Πολιτισμού και Παιδείας, την Αντιπροσωπεία του Ευρωκοινοβουλίου για την Παλαιστίνη και την Αντιπροσωπεία στην Κοινοβουλευτική Συνέλευση της Ένωσης για τη Μεσόγειο.

Συμμετείχε στις Ευρωεκλογές του 2019 με το ΑΚΕΛ αλλά δεν εξελέγη. Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Λεμεσού με το ΑΚΕΛ για την ΙΒ΄ Κοινοβουλευτική Περίοδο.

## Παραπομπές


## Πηγές
* 
* 
* 

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Σοφία Τσεκαρέλο

Η **Σοφία Τσεκαρέλο** (γεννημένη στις 2 Δεκεμβρίου 2002) είναι Ιταλίδα αθλήτρια της σκοποβολής.

Το 2019 κατέκτησε το αργυρό μετάλλιο στα 50 μέτρα τουφέκι τριών στάσεων και στα 50 μέτρα τουφέκι πρηνηδόν στο Ευρωπαϊκό πρωτάθλημα σκοποβολής νέων της Μπολόνια. Το 2021 στο Ευρωπαϊκό πρωτάθλημα σκοποβολής του Όσιγιεκ κέρδισε το χρυσό μετάλλιο στα 50 μέτρα τουφέκι τριών στάσεων και το χάλκινο στα 10 μέτρα αεροβόλο τουφέκι και ταυτόχρονα εξασφάλισε τη συμμετοχή της στους Ολυμπιακούς αγώνες του Τόκιο.

## Παραπομπές


Κατηγορία:Ιταλίδες αθλήτριες της σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Ερρίκος Α΄ του Μπαρ

Ο **Ερρίκος Α΄**, γαλλ.: Henri I de Bar (1158 - 1191) από τον Οίκο του Μονμπελιάρ ήταν κόμης του Μπαρ, κύριος του Moυσόν και Aμανς από το 1170 έως το 1190.

## Βιογραφία
Ήταν γιος του Ρενώ Β΄ κόμη του Μπαρ και της Aγνής των Μπλουά, κόρης του Θεοβάλδου Β΄ κόμη της Καμπανίας.

Ήταν ακόμη ανήλικος τη στιγμή του τέλους του πατέρα του, έτσι η μητέρα του ενήργησε ως επίτροπος γι' αυτόν από το 1170 έως το 1173. Δεδομένου ότι ορισμένοι από τους προγόνους του ήταν κόμητες του Βερντέν, η Αγνή των Μπλουά διεκδίκησε την κομητεία του Βερντέν από τον επίσκοπό της το 1172, αλλά αυτός αντιστάθηκε. Η Αγνή απάντησε λεηλατώντας την επισκοπή του Βερντέν, μετά όμως αυτή και ο γιος της αφορίστηκαν και αναγκάστηκαν να υποταχθούν το 1177.

Το 1178 ο επίσκοπος της Τουλ άρχισε να κατασκευάζει ένα φρούριο στο Λιβερντέν, με την εξουσιοδότηση του Σίμωνα Β΄ δούκα της Άνω Λωρραίνης. Επειδή το μέγεθος της εργασίας ήταν υπέρογκο, το ανέθεσε στον Ερρίκο Α΄, ο οποίος το χρησιμοποιούσε. Αυτό πάντως δεν έθεσε σε κίνδυνο τις καλές σχέσεις του με τον δούκα, αν και ο τελευταίος θα μπορούσε να αισθανθεί ότι απειλείται από τα φρούρια του Λιβερντέν, του Αμάνς και του Μουσόν.

Μέσω της μητέρας του, ο Ερρίκος Α΄ ήταν εξάδελφος του Φιλίππου Β΄ της Γαλλίας και ήταν παρών κατά τη στέψη του την 1 Νοεμβρίου του 1179 στο Ρενς από τον θείο τους Γουλιέλμο τον *Λευκόχειρα*, καρδινάλιο και αρχιεπίσκοπο του Ρενς.

Μετά την πτώση της Ιερουσαλήμ το 1187, ο Ερρίκος Α΄ εντάχθηκε στην Γ΄ Σταυροφορία. Ξεκίνησε στα μέσα του 1189, πριν από τους βασιλείς Φίλιππο Β΄ και Ριχάρδο Α΄ της Αγγλίας. Φτάνοντας σε ό, τι απέμεινε από το βασίλειο της Ιερουσαλήμ, συμμετείχε στην πολιορκία της Άκρας. Με αυτόν ενώθηκαν εκεί το καλοκαίρι τουύ 1190 οι θείοι του Θεοβάλδος Ε΄ κόμης του Μπλουά και Στέφανος Α΄ κόμης του Σανσέρ, και ο εξάδελφός του Ερρίκος Β΄ κόμης της Καμπανίας. Στις 4 Οκτωβρίου 1190 τραυματίστηκε σοβαρά στη μάχη ενάντια στις δυνάμεις του Σαλαντίν και απεβίωσε από αυτούς τους τραυματισμούς το 1191.

## Βιβλιογραφικές αναφορές


Κατηγορία:Οίκος του Μονμπελιάρ
Κάρλο Τρέσκα

Ο **Κάρλο Τρέσκα** (1879 - 11 Ιανουαρίου 1943) ήταν Ιταλοαμερικανός αναρχικός αρθρογράφος, εκδότης εφημερίδας, θεατρικός συγγραφέας και συνδικαλιστής. Υπήρξε από τους κυριότερους εκπροσώπους του αναρχισμού στην Ιταλία και στις ΗΠΑ και από τους κυριότερους επικριτές του σταλινισμού, του φασισμού και του ελέγχου των εργατικών συνδικάτων από την Σικελική και την Αμερικανική Μαφία. Ο Τρέσκα έπαιξε σημαντικό ρόλο στην δική των Σάκκο και Βαντσέτι και τους υποστήριζε συχνά σε άρθρα και δημοσίως. Κατά την διάρκεια της δεκαετία του 1930, ο Τρέσκα ξεκίνησε πόλεμο με τους  Σοβιετικούς και τον σταλινισμό. Αρχικά, ο Τρέσκα είχε υποστηρίξει τους Μπολσεβίκους. Το 1938, ο Τρέσκα κατηγόρησε τον Ιωσήφ Στάλιν ότι είχε απαγάγει την Τζουλιέτ Πόιντς, ενώ ξεκίνησε και διαμάχη με την Μαφία. Το 1941, ο Τρέσκα φέρεται να παραδέχτηκε στον Μαξ Ίστμαν ότι ο Νικολά Σάκκο ήταν ένοχος δολοφονίας, ενώ ο Βαντσέτι ήταν αθώος. Παράλληλα, ο Τρέσκα συνέχισε τις επιθέσεις κατά της Νεοϋορκέζικης Μαφίας και δολοφονήθηκε στις 11 Ιανουαρίου του 1943 στην Νέα Υόρκη. 

## Παραπομπές


Κατηγορία:Αμερικανοί πολιτικοί
Κατηγορία:Ιταλοί πολιτικοί
Κατηγορία:Αμερικανοί εγκληματίες
Κατηγορία:Ιταλοί εγκληματίες
Κατηγορία:Αμερικανοί συνδικαλιστές
Κατηγορία:Ιταλοί συνδικαλιστές
Κατηγορία:Αναρχικοί
Κατηγορία:Ιταλοαμερικανοί
Κατηγορία:Μαφία
Θεοβάλδος του Μπαρ (επίσκοπος της Λιέγης)

Ο **Θεοβάλδος**, γαλλ.:  Thibaut/Thiébaut/Theobald de Bar (απεβ. 1312) από τον Οίκο του Μονμπελιάρ ήταν πρίγκιπας-επίσκοπος της Λιέγης από το 1302 μέχρι το τέλος του, ενώ υπηρετούσε στην ακολουθία του Ερρίκου Ζ΄ της Γερμανίας.

## Βιογραφία
Ήταν ο τρίτος γιος του Θεοβάλδου Β΄ κόμη του Μπαρ και της Ιωάννας του Τουσύ, κόρης του Ιωάννη κυρίου του Τουσύ.

Το 1296, μετά το τέλος του Μπουσάρ ντ'Αβέν, επισκόπου του Μετς, ήταν ένας από τους υποψηφίους για τη θέση μαζί με τον Φρειδερίκο της Λωρραίνης (απεβ. 1299) επίσκοπο της Ορλεάνης. Στο τέλος επιλέχθηκε ο Ζεράρ ντε Ρενένγκ.

Ο Aδόλφος του Βάλντεκ, πρίγκιπας-επίσκοπος της Λιέγης, απεβίωσε στα τέλη του 1302. Από τους τρεις υποψηφίους, εξελέγη ο Γκυγιώμ ντ' Αράς. Ωστόσο απέρριψε τη θέση, ισχυριζόμενος ότι το υπόβαθρό του ήταν πολύ ταπεινό και πρότεινε τον Θεοβάλδο. Η εκλογή του Θεοβάλδου κέρδισε την παπική έγκριση στις 13 Μαρτίου 1303. Ο Θεοβάλδος ήταν τότε στην πραγματικότητα στη Ρώμη.

Συμμάχησε με τον Φίλιππο Δ΄ της Γαλλίας το 1304. Δύο χρόνια αργότερα, ο συγγενής του Ερρίκος Ζ΄ του Οίκου του Λουξεμβούργου έγινε βασιλιάς της Γερμανίας. Ο Θεοβάλδος ήταν στενός σύμβουλος. Όταν ο Ερρίκος Ζ΄ πήγε στη Ρώμη το 1312 για να χειροτονηθεί ως Άγιος Ρωμαίος αυτοκράτορας, ο Θεοβάλδος τον συνόδευσε. Εκεί δέχτηκε επίθεση και τραυματίστηκε θανάσιμα από τον Ροβέρτο της Νάπολης.

## Στη λογοτεχνία
Αναφέρεται σε ένα σύγχρονο ποίημα, το *Voeux de l'épervier* (Ευχές του γερακιού),  καταγεγραμμένο στα *Χρονικά το υΜετς*. Αναγνωρίζεται ως ο αφιερωτής του *Voeux de paon* (Φωνές του γερακιού) (από τον Ζακ ντε Λονγκυγιόν), καθώς αναφέρεται ρητά σε ένα αντίγραφο αυτού του ευρέως διαδεδομένου ποιήματος (Παρίσι, Εθνική Βιβλιοθήκη fr.12565).

## Βιβλιογραφικές αναφορές


Κατηγορία:Οίκος του Μονμπελιάρ
Εράρ του Πιερπόν και Ανσερβίλ

Ο **Εράρ(δος)**, γαλλ.:Érard de Bar (απεβ. 1335) από τον Οίκο του Μονμπελιάρ ήταν μοναχός το 1292 και έπειτα κύριος του Πιερπόν και του Ανσερβίλ (Pierrepont et d'Ancerville) το 1302. 

## Βιογραφία
Ήταν ο έκτος γιος του Θεοβάλδου Β΄ κόμη του Μπαρ  και της Ιωάννας του Τουσύ, κόρης του Ιωάννη του Τουσύ.

Ο Eράρ απεβίωσε το 1335 στο Πιερπόν της Γαλλίας.

## Οικογένεια
Νυμφεύτηκε την Iσαβέλλα της Λωρραίνης (απεβ. 12 Δεκεμβρίου 1353),  κόρη του Θεοβάλδου Β΄ δούκα της Λωρραίνης και της Ισαβέλλας του Ρουμινύ. Είχαν έξι παιδιά. 

* Θεοβάλδος (1314 - 1354), παντρεύτηκε το 1340 με τη Μαρία των Νταμπιέρ, κόρη του Ιωάννη Α΄ μαρκησίου του Ναμύρ. Είχε τέκνα:
* Μαρία (απεβ. π.1380) παντρεύτηκε τον Ιωάννη του Νταμπιέρ, κύριο του Σαιν Ντιζιέ (Dizier).
* Φερί (απεβ. 9 Νοεμβρίου 1368), κύριος του Νορουά (Norroy). Έγινε μέλος του Συλλόγου του καθεδρικού ναού του Ρενς το 1362, της Λιέγης και του Καμπραί το 1363. Αργότερα εξελέγη επίσκοπος της Λιέγης το 1364.
* Ιωάννης (1366), κύριος του Πιερπόν ε Σαιντ Αμάντ-αν-Πυιζάγ, νυμφεύτηκε πριν από το 1353 με την Αικατερίνη του Σατιγιόν-αν-Μπαζουά. Είχαν ένα παιδί, την Ιωάννα του Μπαρ (25 Σεπτεμβρίου 1361).
* Ρενώ (απεβ. μεταξύ 18 Ιανουαρίου 1354 - 1 Απριλίου 1359), κύριος του Πιερφίτ, απέκτησε ένα παιδί.
* Ερριέττα (απεβ. μετά τις 29 Μαρτίου 1380), παντρεύτηκε πριν από τις 11 Απριλίου 1359 με τον Ερρίκο κόμη του Λύτσενσταϊν.

## Βιβλιογραφικές αναφορές


Κατηγορία:Οίκος του Μονμπελιάρ
Χρίστος Χριστοφίδης

Ο **Χρίστος Χριστοφίδης** (Μόρφου, 20 Ιουνίου 1974) είναι Ελληνοκύπριος πολιτικός. Από το 2021 είναι βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ.

## Βιογραφικά στοιχεία
Ο Χρίστος Χριστοφίδης γεννήθηκε στη Μόρφου στις 20 Ιουνίου 1974. Απέκτησε πτυχίο Επιστημών της Αγωγής από το Πανεπιστήμιο Κύπρου. Επιπρόσθετα, απέκτησε πτυχίο Πολιτικών Επιστημών από το ίδιο πανεπιστήμιο. Συνέχισε με μεταπτυχιακές σπουδές στην Κοινωνιολογία στο Πανεπιστήμιο του Ουόρικ και στην Πολιτική και Κοινωνική Θεωρία στο Πανεπιστήμιο Κύπρου.

## Πολιτική διαδρομή
Διετέλεσε Γενικός Γραμματέας της ΕΔΟΝ, Επικεφαλής του Γραφείου Επαναπροσέγγισης του ΑΚΕΛ και Γραμματέας του Φοιτητικού Τμήματος της ΕΔΟΝ. Εργάζεται στο ΑΚΕΛ και είναι Επαρχιακός Γραμματέας του ΑΚΕΛ Λευκωσίας-Κερύνειας, μέλος του Πολιτικού Γραφείου της Κεντρικής Επιτροπής του ΑΚΕΛ και Επικεφαλής του Γραφείου Παιδείας του Κόμματος.

Την περίοδο 2010-2013 διετέλεσε Διευθυντής του Γραφείου του Προέδρου της Κυπριακής Δημοκρατίας Δημήτρη Χριστόφια και Αναπληρωτής Κυβερνητικός Εκπρόσωπος.

### ΑΚΕΛ και τοπική πολιτική
Το 2016 εξελέγη Επαρχιακός Γραμματέας Λευκωσίας–Κερύνειας του ΑΚΕΛ από την επαρχιακή επιτροπή χωρίς αντίπαλο υποψήφιο. Στη θέση αυτή διαδέχθηκε τον Στέφανο Στεφάνου, ενώ προηγουμένως ήταν μέλος του Πολιτικού Γραφείου και υπεύθυνος του Γραφείου Παιδείας του κόμματος. Συμμετείχε στις  στις βουλευτικές εκλογές του 2016 στην Εκλογική Περιφέρεια Λευκωσίας με το ΑΚΕΛ αλλά δεν εξελέγη. 

### Βουλευτική θητεία
Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Λευκωσίας με το ΑΚΕΛ για την ΙΒ΄ Κοινοβουλευτική Περίοδο. Τον Ιανουάριο του 2024, ο  Χριστοφίδης τόνισε ότι οι προσωπικοί και πολιτικοί δεσμοί του Γιώργο Σαββίδη και του Σάββα Αγγελίδη εμποδίζουν την ανεξάρτητη και αντικειμενική εξέταση των υποθέσεων που αφορούν το σκάνδαλο των «χρυσών διαβατηρίων».

Τον Ιανουάριο του 2026, ο Χρίστος Χριστοφίδης ζήτησε την άμεση συζήτηση στην κοινοβουλευτική Επιτροπή Ελέγχου της έκθεσης της Ελεγκτική Υπηρεσία της Κυπριακής Δημοκρατίας  που αφορούσε τον Ανεξάρτητο Φορέα Κοινωνικής Στήριξης. Τον Μάρτιο του 2026, υπέβαλε και είδε να εγκρίνεται από τη Βουλή νομοθεσία που προστατεύει πρόσωπα και καλλιτέχνες από μη εξουσιοδοτημένες ψηφιακές μιμήσεις (deepfakes), ενισχύοντας τις διατάξεις του νόμου περί πνευματικής ιδιοκτησίας.

### Προσωπική ζωή
Είναι νυμφευμένος με τη Ρίτα Παναούρα και έχει 2 παιδιά.

## Παραπομπές

## Πηγές
*
*
* 

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Μαρία του Ναμύρ

Η **Μαρία**, γαλλ.: Marie da Namur de Damppierre (π.1322 – π. 1355) από τον Οίκο του Νταμπιέρ ήταν κόρη του μαρκησίου του Ναμύρ και με τους γάμους της ήταν πρώτα κόμισσα του Βιάντεν (Vianden) και μετά κυρία του Πιερπόν (Pierrepont).

## Βιογραφία
Ήταν η δεύτερη κόρη του Ιωάννη Α΄ μαρκησίου του Ναμύρ και της Μαρίας του Αρτουά, κόρης του Φιλίππου κυρίου του Κονς, Νονανκούρ & Ντομφρόν. Είχε τρεις αδελφές, μεταξύ αυτών τη Λευκή του Ναμύρ βασίλισσα της Σουηδίας & Νορβηγίας, και επτά αδέλφια.

Το 1335/36 παντρεύτηκε τον πρώτο της σύζυγο Ερρίκο Β΄ κόμη του Βιάντεν, γιο του Φιλίππου Β΄ κόμη του Βιάντεν και της πρώτης του συζύγου Λούτσια φον ντερ Νόιερμπουγκ. Ο Ερρίκος Β΄ δολοφονήθηκε στην Αμμόχωστο τον Σεπτέμβριο του 1337. Περί το 1337 γέννησε τη Μαρία του Βιάντεν.

Ο δεύτερος γάμος της το 1340 (η παπική άδεια για να παντρευτεί συγγενή της δόθηκε στις 9 Σεπτεμβρίου 1342) ήταν με τον 2ο εξάδελφο του πατέρα της, τον Θεοβάλδο κύριο του Πιερπόν, γιο του Eράρ κυρίου του Πιερπόν και Ανσερβίλ. Αυτός ο γάμος παρήγαγε δύο κόρες, τη Γιολάντα (π.1343 - π.1410) και την Ελισάβετ (π. 1345 - πριν τις 11 Μαΐου 1411).

Η Μαρία απεβίωσε πριν τις 29 Οκτωβρίου 1353/57.

## Οικογένεια
Παντρεύτηκε τον Ερρίκο Β΄ κόμη του Βιάντεν και είχαν τέκνα:
* Μαρία του Βιάντεν (1337 - 21 Οκτωβρίου 1400), παντρεύτηκε το 1348 με τον Σίωνα Γ΄ του Σπάνχαϊμ.

Η Μαρία έκανε δεύτερο γάμο το 1340 τον Θεοβάλδο των Μονμπελιάρ κύριο του Πιερπόν και είχαν:
* Γιολάντα (π. 1343 - π. 1410) παντρεύτηκε πριν από το 1360 τον Εύδη Ζ΄ κύριο του Γκρανσύ, Λουβουά, Πιερπόν.
* Ελισάβετ (Ισαβέλλα) (π. 1345 - πριν από τις 11 Μαΐου 1411), παντρεύτηκε πριν από τις 18 Οκτωβρίου 1360 με τον Όθωνα κύριο του Αρκέλ.

## Πρόγονοι



	

## Βιβλιογραφικές αναφορές


Κατηγορία:Οίκος του Νταμπιέρ
Αλίκη (οργάνωση)

Η αντιστασιακή οργάνωση **Αλίκη** ιδρύθηκε τον Ιανουάριο του 1943  από τον αντιπλοίαρχο Ευγένιο Βαλασάκη, το όνομα της συζύγου του οποίου, δόθηκε στην οργάνωση. 

Σκοποί της οργάνωσης ήταν η συλλογή και μετάδοση ζωτικών πληροφοριών μέσω ασυρμάτου και ταχυδρομείου για τις κινήσεις των γερμανικών στρατευμάτων. 

Οι πληροφορίες βοήθησαν πολλές φορές τις βρεταννικές υπηρεσίες σε επιχειρήσεις σαμποτάζ πλοίων και εγκαταστάσεων του εχθρού ή φυγάδευση αξιωματικών του Πολεμικού Ναυτικού στο Αρχηγείο της Μέσης Ανατολής.

Όταν η δράση του αντιπλοιάρχου έγινε γνωστή στις γερμανικές Αρχές, διατάχτηκε να αποχωρήσει από την Ελλάδα για τη Μέση Ανατολή. Η διεύθυνση της οργάνωσης δόθηκε τότε (Αύγουστος 1943) στον αντιπλοίαρχο Κωνσταντίνο Χασιώτη.  Η οργάνωση τερμάτισε τις δραστηριότητές της τον Οκτώβριο του 1944. 

Στην οργάνωση εντάχτηκαν αρκετοί αξιωματικοι και υπαξιωματικοί του Λιμενικού Σώματος.
## Παραπομπές


Κατηγορία:Ελληνικές αντιστασιακές οργανώσεις
Βαλεντίνος Φακοντής

Ο **Βαλεντίνος Φακοντής** (Πάφος, 3 Οκτωβρίου 1985) είναι Ελληνοκύπριος πολιτικός. Από το 2021 είναι βουλευτής στην Εκλογική Περιφέρεια Πάφου εκλεγμένος με το ΑΚΕΛ.

## Βιογραφικά στοιχεία
Ο Βαλεντίνος Φακοντής γεννήθηκε στην Πάφο στις 3 Οκτωβρίου 1985. Απέκτησε πτυχίο πολιτικού μηχανικού από το Αριστοτέλειο Πανεπιστήμιο Θεσσαλονίκης. Εργάζεται ως πολιτικός μηχανικός.

Είναι μέλος του Επαρχιακού Διοικητικού Συμβουλίου του Συλλόγου Πολιτικών Μηχανικών Πάφου (2020-2021) και φίλος του Ιδρύματος Μαργαρίτας Λιασίδου (2012-2021), ενώ διετέλεσε μέλος του Κεντρικού Διοικητικού Συμβουλίου Συλλόγου Πολιτικών Μηχανικών (2015-2017) και μέλος του Επαρχιακού Διοικητικού Συμβουλίου ΕΤΕΚ (2015-2018).

Είναι νυμφευμένος με τη Νιόβη Μιχαήλ και έχει 3 παιδιά.

## Πολιτική διαδρομή
Το 2019 έγινε μέλος της Συμπλεγματικής Επιτροπής του ΑΚΕΛ Γεροσκήπου και διετέλεσε μέλος της ΕΔΟΝ (2001-2003) και μέλος της Προοδευτικής Κ.Φ. (2005-2011). 

Στις Δημοτικές εκλογές του 2016 εκλέχθηκε δημοτικός σύμβουλος στον Δήμο Γεροσκήπου με το ΑΚΕΛ. Την περίοδο 2016-2021, εκτός από Δημοτικός Σύμβουλος στο Δήμο Γεροσκήπου, διετέλεσε και Σχολικός Έφορος Γεροσκήπου.

Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Πάφου με το ΑΚΕΛ για την ΙΒ΄ Κοινοβουλευτική Περίοδο.

## Παραπομπές

## Πηγές
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Πάφου
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Κατηγορία:Κύπριοι πολιτικοί μηχανικοί
Κορνέλις Μπλούμερτ

Ο **Κορνέλις Μπλούμερτ** (Cornelis Bloemaert II, 1603 - 28 Σεπτεμβρίου 1692), ήταν ζωγράφος και χαράκτης της Ολλανδικής Χρυσής Εποχής.

## Βιογραφία
Ο Μπλούμερτ γεννήθηκε στην Ουτρέχτη . Σπούδασε με τον πατέρα του, Άμπραχαμ Μπλούμερτ, τους αδελφούς του Χέντρικ και Άντριααν, και τον μαθητή του πατέρα του, Χέρριτ φαν Χόντχορστ. Αν και αρχικά εκπαιδεύτηκε ως ζωγράφος, αφιερώθηκε κυρίως στη χαρακτική, την οποία έμαθε από τον Κρισπάιν φαν ντε Πάσσε (Crispijn van de Passe).  Πήγε στο Παρίσι το 1630, όπου έκανε χαρακτικά, μεταξύ άλλων, του *Ναού των Μουσών του* Michel de Marolles, πριν πάει στη Ρώμη το 1633.  Η σμίλη του μπορεί να αναγνωριστεί από τον πλούτο των χρωμάτων και την ομαλότητα των μεταβάσεών τους. Μεταξύ των μαθητών του ήταν οι Μισέλ Ναταλί (Michel Natalis) και Ζιλ Ρουσσλέ (Gilles Rousselet).  Μερικά από τα πιο γνωστά χαρακτικά του είναι *η ιερή οικογένεια* του Αννίμπαλε Καρράτσι, η *λατρεία των ποιμένων του* Πιέτρο ντα Κορτόνα και ο *Μελέαγρος* του Ρούμπενς.

Σύμφωνα με τον Χαουμπράκεν ταξίδεψε στη Ρώμη, όπου χάραξε κι εκτύπωσε πολλά ιταλικά έργα ζωγραφικής. Κατά τη διάρκεια του 1664-1677, σε συνεργασία με τον Σαρλ ντε λα Άιγ (Charles de la Haye), ολοκλήρωσε τη χαρακτική των τοιχογραφιών του Πιέτρο ντα Κορτόνα στο Παλάτσο Πίττι που δημοσιεύτηκε ως *Heroicae Virtutes Imagines quas eques Petrus Beretinus pinxit Florentiae* (1677). 

Το 1659 και το 1667 δημιούργησε χαρακτικά εξωφύλλων για την *Istoria della Compagnia di Gesu* του Ντανιέλλο Μπάρτολι (Daniello Bartoli). Ήταν τόσο επιτυχημένος, που έμεινε εκεί μέχρις ότου έλαβε  μήνυμα ότι ο πατέρας του ήθελε να τον δει για τελευταία φορά πριν πεθάνει. Καθυστέρησε, όμως, την επιστροφή του τόσο πολύ, που ο πατέρας του πέθανε, οπότε παρέμεινε στη Ρώμη μέχρι τον θάνατό του.  Ήταν μέλος των Bentvueghels με το ψευδώνυμο *Winter* . 

## Δείτε επίσης
* Κατάλογος Ολλανδών ζωγράφων
* Bentvueghels

## Παραπομπές


## Εξωτερικοί σύνδεσμοι

* Vermeer and The Delft School, ένας κατάλογος έκθεσης πλήρους κειμένου από το Μητροπολιτικό Μουσείο Τέχνης, ο οποίος περιέχει υλικό για τον Cornelis Bloemaert.

Κατηγορία:Ολλανδοί χαράκτες
Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Χρίστος Χριστόφιας

Ο **Χρίστος Χριστόφιας** (Λευκωσία, 5 Ιουνίου 1983) είναι Ελληνοκύπριος πολιτικός. Από το 2021 είναι βουλευτής στην Εκλογική περιφέρεια Κερύνειας εκλεγμένος με το ΑΚΕΛ.

## Βιογραφικά στοιχεία
Ο Χρίστος Χριστόφιας γεννήθηκε στη Λευκωσία το 1983. Πατέρας του ήταν ο Δημήτρης Χριστόφιας και μητέρα του είναι η Έλση Χριστόφια. Σπούδασε Πολιτική Επιστήμη και Ιστορία στο Πάντειο Πανεπιστήμιο.

Είναι νυμφευμένος με την Μαρίνα Σάββα και έχει δύο παιδιά.

## Πολιτική διαδρομή
Στη διάρκεια των φοιτητικών του χρόνων διετέλεσε πρόεδρος (2004-2005) και οργανωτικός (2005-2007) της Προοδευτικής Κ.Φ. Αθήνας. Μετέπειτα διετέλεσε Γραμματέας του Φοιτητικού Τμήματος της ΕΔΟΝ (2010-2012), Κεντρικός Μαθητικός Υπεύθυνος της ΕΔΟΝ (2012-2014), Κεντρικός Οργανωτικός Γραμματέας της ΕΔΟΝ (2014-2015) και Γενικός Γραμματέας της ΕΔΟΝ (2015-2020).

Είναι Οργανωτικός Γραμματέας της Επαρχιακής Επιτροπής του ΑΚΕΛ Λευκωσίας-Κερύνειας και μέλος της Κεντρικής Επιτροπής του ΑΚΕΛ.

Εκλέχτηκε βουλευτής στις βουλευτικές εκλογές του 2021 στην Εκλογική περιφέρεια Κερύνειας με το ΑΚΕΛ για την ΙΒ΄ Κοινοβουλευτική Περίοδο.

## Παραπομπές


## Πηγές
* 
* 
* <

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Κερύνειας
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Άβριλ Χέινς

Η **Άβριλ Ντένικα Χέινς** (αγγλικά: *Avril Danica Haines*, 27 Αυγούστου 1969), είναι Αμερικανίδα κυβερνητική αξιωματούχος και δικηγόρος, που υπηρέτησε ως 7η Διευθύντρια της Υπηρεσίας Πληροφοριών των Ηνωμένων Πολιτειών από το 2021 έως το 2025, στην κυβέρνηση του Τζο Μπάιντεν. Είναι μέλος του Δημοκρατικού Κόμματος. 

Προηγουμένως, υπηρέτησε ως 27η Αναπληρώτρια Σύμβουλος Εθνικής Ασφαλείας των Ηνωμένων Πολιτειών από το 2015 έως το 2017, καθώς και ως Αναπληρώτρια Διευθύντρια της CIA (Κεντρική Υπηρεσία Πληροφοριών των Ηνωμένων Πολιτειών) από το 2013 έως το 2015. 

Επιπλέον, εργάστηκε ως αναπληρώτρια Σύμβουλος στον Πρόεδρο των ΗΠΑ για θέματα Εθνικής Ασφαλείας από το 2010 έως το 2013, καθώς και ως Ειδική Νομική Σύμβουλος στο Υπουργείο Εξωτερικών των Ηνωμένων Πολιτειών από το 2008 έως το 2010. 

## Παραπομπές


Κατηγορία:Κυβερνητικοί αξιωματούχοι
Κατηγορία:Υπουργοί των ΗΠΑ
Κατηγορία:Αξιωματούχοι του Λευκού Οίκου
Κατηγορία:Αμερικανοί δικηγόροι
Κατηγορία:Αμερικανοί νομικοί
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Στέιτ Ντιπάρτμεντ
Πρόδρομος Αλαμπρίτης

Ο **Πρόδρομος Αλαμπρίτης** (Λάρνακα, 15 Δεκεμβρίου 1982) είναι Ελληνοκύπριος πολιτικός. Από το 2021 είναι βουλευτής στην Εκλογική Περιφέρεια Λάρνακας εκλεγμένος με τον ΔΗΣΥ.

## Βιογραφικά στοιχεία
Ο Πρόδρομος Αλαμπρίτης γεννήθηκε στην Λάρνακα το 1982. Κατάγεται από την Αραδίππου. Απέκτησε πτυχίο Επιστημών της Αγωγής από το Πανεπιστήμιο Κύπρου. Συνέχισε με μεταπτυχιακές σπουδές στην Εκπαιδευτική Ηγεσία στο Ευρωπαϊκό Πανεπιστήμιο και στη Διοίκηση Επιχειρήσεων (MBA) στο Πανεπιστήμιο Κύπρου. Μέχρι την εκλογή του στο αξίωμα του βουλευτή εργαζόταν ως εκπαιδευτικός δημοτικής εκπαίδευσης.

Είναι νυμφευμένος με τη Χριστίνα Ευαγγελίδου και έχει 1 υιό και 1 κόρη.

## Πολιτική διαδρομή
Διετέλεσε αντιπρόεδρος της ΦΠΚ Πρωτοπορία Πανεπιστημίου Κύπρου καθώς και πρόεδρος της Εκτελεστικής Επιτροπής της ΦΠΚ Πρωτοπορία. Εκπροσώπησε τη παράταξη στην Παγκύπρια Ομοσπονδία Φοιτητικών Ενώσεων (ΠΟΦΕΝ). Διετέλεσε Γραμματέας Πολιτικής Εξειδίκευσης και μέλος του Εκτελεστικού Γραφείου της Νεολαίας Δημοκρατικού Συναγερμού (ΝΕΔΗΣΥ). 

Διετέλεσε μέλος της Γραμματείας της Παγκύπριας Δημοκρατικής Έπαλξης Δασκάλων και Νηπιαγωγών ΠΑΔΕΔ-Πρωτοπορία. Υπήρξε Γενικός Αντιπρόσωπος στην Παγκύπρια Οργάνωση Ελλήνων Δασκάλων (ΠΟΕΔ). Συμμετείχε στην Επαρχιακή Επιτροπή ΠΟΕΔ Λάρνακας και διετέλεσε πρόεδρος της Επαρχιακής Αθλητικής Επιτροπής ΠΟΕΔ Λάρνακας. Επιπλέον, συμμετείχε σε επιτροπές αντικαταστατών και συμβασιούχων ΠΟΕΔ.

Eίναι ενεργό μέλος της ΠΑΔΕΔ-Πρωτοπορίας Λάρνακας και Γραμματέας της Τοπικής Επιτροπής ΔΗΣΥ Αραδίππου. Είναι εκλελεγμένο μέλος του Πολιτικού Γραφείου του ΔΗΣΥ, ενώ συμμετέχει ex officio στην Επαρχιακή Γραμματεία του ΔΗΣΥ Λάρνακας και στην Επιτροπή Παιδείας του ΔΗΣΥ. 

Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Λάρνακας με τον ΔΗΣΥ για την ΙΒ΄ Κοινοβουλευτική Περίοδο.

## Άλλες δραστηριότητες
Είναι μέλος του Αθλητικού Σωματείου Ομόνοια Αραδίππου.

## Παραπομπές

## Πηγές
*
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λάρνακας
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Κατηγορία:Κύπριοι εκπαιδευτικοί
Ελισάβετ του Μπαρ

Η **Ελισάβετ**, γαλλ.: Elisabet (Isabel) de Bar-Pierrepont, (π. 1345 στο Xάγκενσταϊν, Zηλανδία, Κάτω Χώρες - πριν τις 11 Μαΐου 1411 στο Πιερπόν, Μεζ, Γαλλία) από τον Οίκο του Μονμπελιάρ, ήταν κόρη του κυρίου του Μπαρ-Πιερπόν και με τον γάμο της έγινε κυρία του Αρκέλ. 

## Bιογραφία
Ήταν η δεύτερη κόρη του Θεοβάλδου κυρίου του Πιερπόν και της Mαρίας των Νταμπιέρ, κόρης του Ιωάννη Α΄ μαρκησίου του Ναμύρ.  

Όταν ο πατέρας της Θεοβάλδος απεβίωσε μεταξύ 2 Αυγούστου 1353 και 6 Ιουλίου 1354 και επειδή αυτός δεν είχε νόμιμο άρρεν τέκνο, η Ελισάβετ έγινε κληρονόμος του Μπαρ-Πιερπόν.

Η Ελισάβετ απεβίωσε πριν από τις 11 Μαΐου 1411 στο Πιερπόν της Γαλλίας.

## Οικογένεια
Παντρεύτηκε τον Όθωνα κύριο του Αρκέλ, γιο του Ιωάννη Δ΄ κυρίου του Αρκέλ και της Ίρμενγκαρντ της Κλέβης, κάπου πριν από τις 18 Οκτωβρίου 1360.  Είχαν έναν γιο:
* Ιωάννης Ε΄ (11 Σεπτεμβρίου 1362 στο Χόρινχεμ - 25 Aυγούστου 1428, Λέερνταμ), κύριος του Αρκέλ.

## Βιβλιογραφικές αναφορές


Κατηγορία:Ολλανδοί ευγενείς
Κατηγορία:Οίκος του Νταμπιέρ
Γιαν Μπάπτιστ Μπρίγκελ

Ο **Γιαν Μπάπτιστ Μπρίγκελ** (Jan Baptist Brueghel, βαπτισμένος 26 Δεκεμβρίου 1647 – 1719) ήταν Φλαμανδός μπαρόκ ζωγράφος λουλουδιών.

## Βιογραφία
Ο Μπρίγκελ γεννήθηκε στην Αμβέρσα. Ταξίδεψε στη Ρώμη όπου εντάχθηκε στους Bentvueghels, μια ένωση κυρίως Ολλανδών και Φλαμανδών καλλιτεχνών που εργάζονταν στη Ρώμη. Ήταν συνηθισμένο για τους Bentvueghels να υιοθετούν ένα ελκυστικό ψευδώνυμο. Ο Μπρίγκελ έλαβε το ψευδώνυμο "Μελέαγρος". Ο πρώιμος Ολλανδός βιογράφος Άρνολντ Χαουμπράκεν ανέφερε τον Μπρίγκελ σε ένα ποίημα για τους Bentvueghels στο τέλος του δεύτερου τόμου του για τους καλλιτέχνες. Ο Χαουμπράκεν τον ανέφερε και πάλι στον τρίτο του τόμο στη λίστα των καλλιτεχνών που υπέγραψαν το *bentbrief του* Άμπραχαμ Χενούλς.

Ήταν ο μικρότερος αδερφός του Άμπραχαμ Μπρίγκελ και τον συνόδευσε στη Νάπολη, αλλά επέστρεψε στη Ρώμη μετά τον θάνατο του αδελφού του.  Όπως και ο αδελφός του, είναι γνωστός για τις νεκρές του φύσεις με φρούτα.

Ο Γιαν Μπάπτιστ Μπρίγκελ πέθανε στη Ρώμη.

## Δείτε επίσης
* Κατάλογος Φλαμανδών ζωγράφων
* Bentvueghels

## Παραπομπές


## Εξωτερικοί σύνδεσμοι
* Jan Baptist Brueghel στο Artnet

Κατηγορία:Φλαμανδοί ζωγράφοι
Μπογιάνα Σταμένοφ

Η **Μπογιάνα Σταμένοφ** (, , γεννηθείσα στις 24 Ιουνίου 1986) είναι Σέρβα τραγουδίστρια που ασχολείται με τις μουσικές σόουλ, τζαζ, ριθμ εν μπλουζ. Είναι περισσότερο γνωστή διεθνώς για την εκπροσώπηση της Σερβίας στον Διαγωνισμό Τραγουδιού Γιουροβίζιον 2015 με το τραγούδι "Beauty never lies", όπου τερμάτισε 10η με 53 πόντους. 

Συμμετέχει επίσης σε παραστάσεις για παιδιά στο Θέατρο Μπόσκο Μπούχα στο Βελιγράδι. Η Σταμένοφ εξετέλεσε την πρώτη της συναυλία στις 13 Ιουνίου, στο κέντρο Σάβα στο Βελιγράδι, ενώ εργαζόταν στο πρώτο άλμπουμ της. Η τραγουδίστρια ανακοίνωσε ότι όλες οι ηχογραφήσεις θα είναι στα αγγλικά.

## Τηλεόραση
Το 2012, η Σταμένοφ κατέλαβε την τέταρτη θέση στη τρίτη έκδοση του Ja imam talenat!, τη Σερβική έκδοση του τηλεοπτικού προγράμματος Έχεις ταλέντο.

Ερμήνευσε ζωντανά τα ακόλουθα τραγούδια:

* Τσάκα Καν — "I Feel for You"
* Τζέιμς Μπράουν — "It's a Man's Man's Man's World"
* Αρίθα Φράνκλιν — "Think".

## Δισκογραφία

### Σινγκλ

#### Ως επικεφαλής καλλιτέχνης

#### Συμμετέχει στα παρακάτω

## Παραπομπές


## Εξωτερικοί σύνδεσμοι
* 

Κατηγορία:Σέρβοι τραγουδιστές
Κανόνας (αποσαφήνιση)

## Γενικά
:Κατηγορία:Κανόνες
* Μνημονικός κανόνας
* Χρυσός κανόνας
* Κανόνας (μυθοπλασία)
* Αγγλοαμερικανικοί κανόνες καταλογογράφησης
* Κανόνες εμπλοκής

## Αθλητισμός
* Κανόνες καλαθοσφαίρισης
* :Κατηγορία:Κανόνες Ποδοσφαίρου
* Κανόνας 107% (Φόρμουλα 1)

## Δίκαιο
* Κανονικό Δίκαιο

## Ζωολογία
* Κανόνας του Μπέργκμαν

## Θρησκεία
* Βιβλικός κανόνας
* Κανόνας (υμνογραφία)

## Μαθηματικά, γεωμετρία
* :Κατηγορία:Κανόνας και διαβήτης
* Κανόνας (γεωμετρία)
* Κανόνας του Κράμερ
* Κανόνας του Μπόντε
* Κανόνας προσήμων του Ντεκάρτ
* Κανόνες συσχέτισης
* Συμπερασματικός κανόνας

## Μουσική
* Κανόνας (μουσική)
* Κανόνας (υμνογραφία)

## Οικονομία
* Κανόνας του Φρίντμαν
* Χρυσός Κανόνας (χρηματοοικονομικό σύστημα) (Gold standard)

## Παιχνίδια
* Κανόνες του ταβλιού

## Σκάκι
* Κανόνες του σκακιού
* Κανόνας των 50 κινήσεων

## Ταινίες, τηλεόραση
* Ο Κανόνας του παιχνιδιού (1939,*La Règle du Jeu*)

## Τέχνη
* Αιγυπτιακός κανόνας

## Φιλολογία
* Κανόνες τονισμού στην αρχαία ελληνική
* Κανόνας του Τορίνο
* Κανόνας των δέκα Αττικών ρητόρων

## Φυσική
* Κανόνας του δεξιού χεριού
* Κανόνας του Λεντς
* Κανόνες του Κίρχοφ
* Κανόνες του Χουντ

## Χημεία
* Κανόνας των σταθερών αναλογιών

## Δείτε επίσης
* Νόμος
Ντόμινικ Τιμ

Ο **Ντόμινικ Τιμ** (γερμανικά: *Dominic Thiem*, 3 Σεπτεμβρίου 1993) είναι Αυστριακός επαγγελματίας τενίστας. Έχει φτάσει μέχρι το Νο. 3 στη παγκόσμια κατάταξη της ATP, το οποίο πέτυχε για πρώτη φορά τον Μάρτιο του 2020. Είναι η δεύτερη υψηλότερη θέση που έχει καταλάβει Αυστριακός παίκτης στην ιστορία, πίσω μόνο από τον πρώην Νο. 1 Τόμας Μούστερ. Έχει κερδίσει 17 τίτλους στο ATP Tour, συμπεριλαμβανομένου ενός Γκραν Σλαμ, του US Open 2020, όπου επέστρεψε από 0 2 σετ για να νικήσει τον Αλεξάντερ Ζβέρεφ στον τελικό. Με τη κατάκτηση του πρώτου Γκραν Σλαμ τίτλου του, ο Τιμ έγινε ο πρώτος παίκτης γεννημένος τη δεκαετία του 1990 που γίνεται κάτοχος ενός Γκραν Σλαμ, καθώς και ο πρώτος Αυστριακός πρωταθλητής στο US Open στο απλό ανδρών. Προηγουμένως, είχε φτάσει σε τρεις ακόμα τελικούς Γκραν Σλαμ, στους οποίους είχε ηττηθεί, στο Ρολάν Γκαρός του 2018 και 2019 από τον Ραφαέλ Ναδάλ και στο Αυστραλιανό Όπεν του 2020 από τον Νόβακ Τζόκοβιτς. 

Ο Τιμ ήταν επίσης ο διεκδικητής στα ATP Finals 2019 και 2020, όπου έχασε από τον Στέφανο Τσιτσιπά και τον Ντανίλ Μεντβέντεφ αντίστοιχα. Είναι κάτοχος και ενός τίτλου Masters 1000, του Indian Wells Masters 2019, στο τελικό του οποίου είχε νικήσει τον Ρότζερ Φέντερερ.

## Παραπομπές


## Εξωτερικοί σύνδεσμοι
* 
* Επίσημος ιστότοπος  

Κατηγορία:Αυστριακοί αθλητές της αντισφαίρισης
Κατηγορία:Νικητές του Αμερικανικού Όπεν
Νευρωτισμός

Στον κλάδο της ψυχολογίας, ο **νευρωτισμός** θεωρείται βασικό στοιχείο της προσωπικότητας. Για παράδειγμα, στην θεωρία με τα πέντε βασικά γνωρίσματα της προσωπικότητας, τα άτομα που παρουσίαζαν σε υψηλότερο βαθμό τον νευρωτισμό είναι πιο πιθανό να είναι ευμετάβλητα και να βιώνουν συναισθήματα όπως άγχος, ανησυχία, φόβο, θυμό, απογοήτευση, φθόνο, ζήλια, ενοχή, κατάθλιψη και μοναξιά. Αυτά τα άτομα θεωρείται ότι ανταποκρίνονται χειρότερα στους στρεσογόνους παράγοντες και είναι πιο πιθανό να ερμηνεύουν τις συνηθισμένες καταστάσεις, όπως τις μικρές απογοητεύσεις, ως απελπιστικά δύσκολες καταστάσεις. Τα άτομα αυτά περιγράφονται συχνά ως αυτοσυνείδητα και ντροπαλά και τείνουν να αντιμετωπίζουν προβλήματα απέναντι σε προτροπές και καθυστερούν να νιώσουν ικανοποίηση.

Άτομα με υψηλό δείκτη νευρωτισμού θεωρείται ότι κινδυνεύουν να αναπτύξουν κοινές ψυχικές διαταραχές (διαταραχές άγχους, διαταραχές στην διάθεση, διαταραχές στην χρήση ουσιών) αλλά και συμπτώματα που παραδοσιακά αναφέρονται ως "νευρώσεις".

## Παραπομπές


Κατηγορία:Ψυχοπαθολογία
Κατηγορία:Χαρακτηριστικά προσωπικότητας
Ρενώ του Μπαρ (επίσκοπος του Μετς)

Ο **Ρενώ**, γαλλ.: Renaud de Bar, γερμ.: Reginald (απεβ. 1316) από τον Οίκο του Μονμπελιάρ ήταν επίσκοπος του Mετς από το 1302.

## Βιογραφία
Ήταν γιος του Θεοβάλδου Β΄ κόμη του Μπαρ και της συζύγου του Ιωάννας του Τουσύ, κόρης του Ιωάννη κυρίου του Τουσύ. 

Έγινε μέλος του Συλλόγου του καθεδρικού στο Ρενς, στο Λαν, στο Βερντέν και στο Καμπραί και στη συνέχεια, πριν από το 1298, αρχιεπίσκοπος των Βρυξελλών . Έγινε στη συνέχεια αρχιεπίσκοπος του Μπαζανσόν το 1299, προτού γίνει μέλος του Συλλόγου· «πρίγκιπας» του Mετς το 1301 και κοσμήτορας της Σαιντ Μαντλέν στο Βερντέν το 1302. Στα μέσα του 1302 εξελέγη επίσκοπος του Μετς, αλλά οι εκλογές θεωρήθηκαν παράτυπες, αφού ο Πάπας είχε το προνόμιο να ορίζει τον κάτοχο αυτής της επισκοπής. Για να λύσει το πρόβλημα, δηλ. να κατευναστεί ο κλήρος του Mετς και να εκλεγεί ο Ρενώ, ο πάπας Βονιφάτιος Η΄ άσκησε βέτο στις εκλογές, αλλά στη συνέχεια ονόμασε τον Ρενώ ως επιλογή του για την επισκοπή. Ο Ρενώ ήταν ο μόνος ιεράρχης της αρχιεπισκοπής του Τρηρ που βοήθησε στη Σύνοδο της Βιέννης, η οποία είχε κληθεί από τον πάπα Κλήμη Β΄ για να καταστείλει τους Ναΐτες. Ο Ρενώ πολέμησε εναντίον του Θεοβάλδου Β΄ δούκα της Λωρραίνης, και στη συνέχεια εναντίον των αξιωματούχων του Mετς. Αναγκάστηκε να αποσυρθεί κατά την εκστρατεία της Μεσίνας και απεβίωσε στις 4 Μαΐου 1316, απ' ότι φαίνεται δηλητηριασμένος. 

## Λειτουργικά χειρόγραφα
Ο Ρενώ του Μπαρ είναι γνωστό ότι διέθετε 6 λειτουργικά χειρόγραφα, που χρονολογούνται από τις αρχές του 14ου αι., πιθανώς μεταξύ 1302 και 1305.  Τα χειρόγραφα ήταν πιθανώς δώρα από τους συγγενείς του, συμπεριλαμβανομένης της αδελφής του Μαργαρίτας του Μπαρ, ηγουμένης του αβαείου του Σαιν-Μωρ του Βερντέν,  και της μητέρας του Ιωάννας του Τουσύ, της οποίας τα χέρια φαίνονται πολλές φορές στο περιθώριο, παράλληλα με αυτά του γιου της. Και τα έξι χειρόγραφα έχουν σχεδιαστεί για χρήση σε εκκλησιαστικές τελετές από επίσκοπο.

* Προσευχητάριο για τη χρήση του Βερντέν - Θερινός τόμος  (BM Verdun ms. 107) 
* Προσευχητάριο για τη χρήση του Βερντέν - Χειμερινός τόμος  ( Βιβλιοθήκη Βρετανίας, Yates Thompson ms 8) 
* Λειτουργικό για τη χρήση του Βερντέν, αναθεωρημένο για το Mετς  (BM Verdun ms. 98)
* Αρχιερατικό για τη χρήση του Mετς - Μέρος 1  ( Fitzwilliam Museum Cambridge, ms. 298)
* Αρχιερατικό για τη χρήση του Mετς - Μέρος 2 (Πράγα, Εθνική Βιβλιοθήκη της Τσεχικής Δημοκρατίας, κα. XXIIIC 120), 137 στ.
* Τελετουργικό για τη χρήση του Metz (BM Metz ms. 43), καταστράφηκε το 1944

Αυτά τα χειρόγραφα, ειδικά οι δύο τόμοι Προσευχηταρίων του Βερντέν, είναι γνωστά για τις πλούσιες εικονογραφίες τους, τους θυρεούς, τα σχέδια περιθωρίων και τα ζωγραφισμένα αρχικά.


Αρχείο:Lion_of_Leo.jpg|Λιοντάρι, από τον *Ιούλιο*, Προσευχητάριο του Βερντέν, χειμώνας, Βρετανική Βιβλιοθήκη
Αρχείο:Breviaire_Renaud_de_Bar_grylle_chevalier-poisson.jpg|Σχέδια περιθωρίων, Προσευχητάριο του Βερντέν, Θέρος, BM. Verdun
Αρχείο:Kephalophoroi.jpg|Μαχητές που φέρουν τα κεφάλια τους, Προσευχητάριο του Βερντέν, θέρος


## Βιβλιογραφικές αναφορές


Κατηγορία:Οίκος του Μονμπελιάρ
Θεοβάλδος του Πιερπόν

Ο **Θεοβάλδος**, γαλλ.: Thibauld / Thiebaut / Theobald de Bar (απεβ. 1353/54) από τον Οίκο του Μονμπελιάρ ήταν κύριος του Πιερπόν. 

## Βιογραφία
Ήταν ο πρωτότοκος γιος του Eράρ(δου) κυρίου του Πιερπόν & Ανσερβίλ (γιου του Θεοβάλδου Β΄ κόμη του Μπαρ) και της Iσαβέλλας της Λωρραίνης, κόρης του Θεοβάλδου Β΄ δούκα της Λωρραίνης). 

Το 1340 νυμφεύτηκε τη Mαρία των Νταμπιέρ, κόρη του Ιωάννη Α΄ κυρίου του Ναμύρ Ο πρώτος της σύζυγος Ερρίκος Β΄ κόμης του Βιάντεν είχε δολοφονηθεί στην Αμμόχωστο τρία χρόνια πριν. Η σύζυγός του Μαρία γέννησε δύο κόρες, τη Γιολάντα και την Ελισάβετ. Όταν ο Θεοβάλδος απεβίωσε (μεταξύ 2 Αυγούστου 1353 και 6 Ιουλίου 1354) δεν είχε νόμιμο άρρενα διάδοχο, έτσι η κόρη του Eλισάβετ έγινε κληρονόμος του (Μπαρ-)Πιερπόν.

## Οικογένεια
Νυμφεύτηκε το 1340 τη Mαρία των Νταμπιέρ, κόρη του Ιωάννη Α΄ κυρίου του Ναμύρ
* Γιολάντα/Ιολάνθη ( π. 1343 - π. 1410) , παντρεύτηκε πριν από το 1360 με τον Εύδη Ζ΄ κύριο του Γκρανσύ, Λουβουά, Πιερπόν.
* Eλισάβετ (Ισαβέλλα) (π. 1345 - πριν τις 11 Μαΐου 1411), παντρεύτηκε πριν από τις 18 Οκτωβρίου 1360 με τον Όθωνα κύριο του Αρκέλ.

## Βιβλιογραφικές αναφορές


Κατηγορία:Οίκος του Μονμπελιάρ
Γιον-Χέρμαν Χεγκ

Ο **Γιον-Χέρμαν Χεγκ** (γεννημένος στις 26 Μαρτίου 1999) είναι Νορβηγός αθλητής της σκοποβολής.

Το 2019 στο Ευρωπαϊκό πρωτάθλημα σκοποβολής της Μπολόνια κέρδισε το χρυσό μετάλλιο στα 50 μέτρα τουφέκι τριών στάσεων ομαδικό και το χάλκινο στα 50 μέτρα τουφέκι τριών στάσεων.

Στο Ευρωπαϊκό πρωτάθλημα σκοποβολής του Όσιγιεκ το 2021 αναδείχθηκε πρωταθλητής στα 50 μέτρα τουφέκι τριών στάσεων και δευτεραθλητής στα 50 μέτρα τουφέκι τριών στάσεων ομαδικό. Είναι αθλητής του συλλόγου Kisen MSL και κατοικεί στο Μπόργκεν.

## Παραπομπές


Κατηγορία:Νορβηγοί αθλητές της σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Ναντίν Μέσερσμιτ

Η **Nαντίν Μέσερσμιτ** (γεννημένη στις 15 Σεπτεμβρίου 1993) είναι Γερμανίδα αθλήτρια της σκοποβολής.

Στο Γερμανικό πρωτάθλημα σκοποβολής κέρδισε το χρυσό (2015, 2019) και το αργυρό (2017, 2018) μετάλλιο δύο φορές.

Το 2018 στο Ευρωπαϊκό πρωτάθλημα πήλινου στόχου του Λεόμπερσντορφ κατέκτησε το αργυρό μετάλλιο στο ομαδικό σκιτ και το χάλκινο μετάλλιο στο ομαδικό μικτό σκιτ. Το 2020 στο Παγκόσμιο κύπελλο σκοποβολής στη Λευκωσία κέρδισε το χρυσό μετάλλιο στο σκιτ και το 2021 αναδείχθηκε πρωταθλήτρια στο ομαδικό σκιτ στο Ευρωπαϊκό πρωτάθλημα σκοποβολής του Όσιγιεκ. Είναι αθλήτρια του συλλόγου ΦΒ ΣΣΖ Ζουλ και κατοικεί στο Σμαλκάλντεν.

## Παραπομπές


Κατηγορία:Γερμανίδες αθλήτριες της σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Μάρκος Γιορέντε

Ο **Μάρκος Γιορέντε** (30 Ιανουαρίου 1995) είναι Ισπανός ποδοσφαιριστής ο οποίος αγωνίζεται ως μέσος ή δεύτερος επιθετικός για λογαριασμό της Ατλέτικο Μαδρίτης και της εθνικής ομάδας της Ισπανίας.

Ο Γιορέντε ξεκίνησε την καριέρα του από τις ακαδημίες της Ρεάλ Μαδρίτης και το 2014 αγωνίστηκε με τη δεύτερη ομάδα της Ρεάλ και την επόμενη χρονιά με την πρώτη ομάδα. Τη σεζόν 2016–17 δόθηκε δανεικός στην Αλαβές, με την οποία έφτασε μέχρι τον τελικό του Κόπα ντελ Ρέι. Το 2019 αποκτήθηκε από την Ατλέτικο Μαδρίτης για 35 εκατομμύρια λίρες. Στην Ατλέτικο ανέλαβε πιο επιθετικό ρόλο και αναδείχθηκε σε παίκτη κλειδί για την κατάκτηση της Λα Λίγκα τη σεζόν 2020–21.

Ο Γιορέντε πραγματοποίησε το ντεμπούτο του με την εθνική ανδρών τον Νοέμβριο του 2020. Ήταν μέλος της αποστολής της Ισπανίας στο Euro 2020 και στο Μουντιάλ 2022.

## Παραπομπές


Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ντεπορτίβο Αλαβές
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Όρος Μερόν

Το **Όρος Μερόν** (εβραϊκά: הַר מֵירוֹן‎, *Har Meron*; αραβικά: جبل الجرمق‎, *Jabal al-Jarmaq*) είναι βουνό στην περιοχή του Ισραήλ. Είναι μεγάλη η σύνδεσή του με την παράδοση της Εβραϊκής θρησκείας και κάποια σημεία του έχουν ανακηρυχθεί προστατευόμενοι βιότοποι. 

## Όρος Μερόν προστατευόμενος βιότοπος
Το 1967, περιοχή 84000 Τουρκικών στρεμμάτων ανακηρύχθηκε προστατευόμενος βιότοπος. Επιπλέον 1199 τουρκικά στρέμματα προστέθηκαν ως προστατευόμενος βιότοπος το 2005. Αποτελεί τον υψηλότερο αποκλειστικό τομέα του Ισραήλ, καθώς βρίσκεται σε υψόμετρο 1208 μέτρων πάνω από την θάλασσα, και το νοτιότερο σημείο της χώρας. 

## Θρησκευτική σημασία
μικρογραφία|262x262εσ|North Israel
Το χωριό Μερόν και ο τάφος του Rabbi Shimon bar Yochai βρίσκονται στο όρος Μερόν. Στην επέτειο από το θάνατό του, εκατοντάδες άνθρωποι συγκεντρώνονται στον τάφο και πραγματοποιούνται διάφορες εκδηλώσεις, με κεντρική την Lag BaOmer. 

## Περιστατικά
### Στις 17 Μαΐου 1911
Υπήρξαν 40 τραυματίες και 7 θάνατοι όταν κατέρρευσε μία στέγη ύψους οχτώ μέτρων. Το τοπικό νοσοκομείο ήταν κλειστό, με τους ανθρώπους των γύρω περιοχών να δωρίζουν σεντόνια και λοιπό εξοπλισμό για να βοηθήσουν τους τραυματίες.

### Στις 30 Απριλίου 2021
Εκατοντάδες άνθρωποι ποδοπατήθηκαν φεύγοντας από το βουνό, μετά την παρακολούθηση των εορτασμών της Lag BaOmer, κατά την οποία εκτιμάται πως συμμετείχαν περίπου 100000 άνθρωποι. Τουλάχιστον 45 πέθαναν και εκατοντάδες τραυματίστηκαν. 

## Παραπομπές


Κατηγορία:Βουνά του Ισραήλ
Athena (συγκρότημα)

Οι **Athena** είναι Τούρκικο Rock/Ska συγκρότημα. Το 2004 εκπροσώπησαν την Τουρκία στον Διαγωνισμό Τραγουδιού Eurovision του 2004, στην Κωνσταντινούπολη με το τραγούδι "For Real", τερματίζοντας στην 4η θέση στον τελικό.

## Παραπομπές


Κατηγορία:Τουρκικά rock συγκροτήματα
Κατηγορία:Punk rock συγκροτήματα
Κατηγορία:Τούρκικα μουσικά συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με την Τουρκία
Κατηγορία:Διαγωνισμός Τραγουδιού Eurovision 2004
Κατηγορία:Συμμετέχοντες στη Eurovision